Skrifað miðvikudaginn , 30 maí 2012 23:24 Eins og áður hefur verið tilkynnt verður Opnunarmót kæna haldið n.k. laugardag . Mótið hefst með skipstjórafundi kl. 9:30 . Tekið er á móti skráningum á This e-mail address is being protected from spambots . You need JavaScript enabled to view it . og eru keppendur beðnir um að skrá sig fyrir kl. 21:00 á fimmtudagskvöld . Keppnisgjald kr. 2.000 greiðist á skipstjórafundi . Hægt verður að skrá sig allt fram að keppni en þeir sem skila inn skráningu eftir auglýstan skráningartíma á fimmtudagskvöld greiða 2.500 krónur í keppnisgjald . Þjálfunar - og fræðsludeild SÍL hefur nú útskrifað fyrstu þjálfarana í nýja fræðslukerfinu að loknu viku námskeiði þar sem þessir flottu þjálfarar voru metnir . En allir hafa þeir töluverða reynslu af siglingum og þjálfun og hafa áður sótt námskeið á vegum ISAF og SÍL í þjálfarafræðum . Þjálfararnir stóðu frammi fyrir ýmsum verkefnum á viðamiklu námskeiði sem haldið var í aðstöðu okkar Ýmismanna í síðustu viku og lentu heldur betur í krefjandi aðstæðum þar sem veður var frekar leiðinlegt meirihluta vikunnar . Meðal þess sem var fjallað um var veður , sjávarföll , verklags - og vinnureglur , áhættumat , uppbygging námskeiða og kennslustunda , æfingar á sjó og í landi auk fjölda annarra spennadi og skemmtilegra verkefna . Þjálfararnir sem nú hafa lokið yfirþjálfara ( 2. stig ) og keppnisþjálfara ( 3. stig ) má sjá á meðfylgjandi mynd auk þjálfunar - og fræðslustjóra SÍL . Á myndinni frá vinstri til hægri eru : Anna Ólöf Kristófersdóttir ( þjálfunar - og fræðslustjóri ) Björn Heiðar Rúnarsson ( Nökkva ) , Arnar Freyr Birkisson ( Nökkva ) , Dagur Arinbjörn Daníelsson ( Nökkva ) og okkar maður Ólafur Víðir Ólafsson .